Жалба, подадена на 2 януари 2008 г. - Piccoli/UAMI (Изображение на мида)
(Дело T-8/08)
Език на производството: италиански
Страни
Жалбоподател: G.M. Piccoli Srl (Alzano Lombardo, Италия) (представител: S. Giudici, avvocato)
Ответник: Служба за хармонизация във вътрешния пазар (марки и дизайни)
Искания на жалбоподателя
да се отмени или измени Решението на първи апелативен състав, постановено на 28 септември 2007 г. и нотифицирано на 23 октомври 2007 г., да се допусне на регистрацията на триизмерна марка на Общността № 4522892, представляваща стилизираната форма на мида (мида Сен Жак), която обозначава "кифли, кифли, пълнени с крем, мармалад, шоколад и мед"
да се осъди СХВП да заплати съдебните разноски.
Правни основания и основни доводи
Марка на Общността, предмет на спора: триизмерна марка, представляваща мида, показана от четири различни перспективи (заявка за регистрация № 4.522.892, за стоки от клас 30).
Решение на проверителя: Отхвърля заявката за регистрация за "изделия от зърнени храни, сладкиши и захарни изделия и сладоледи"
Решение на апелативния състав: Отхвърля жалбата
Изложени правни основания: Нарушение на член 4 и член 7, параграф 1, буква д) от Регламент (ЕО) 40/94 относно марката на Общността и неправилно тълкуване на някои разпоредби от Директива № 89/104/ЕИО за сближаване на законодателствата на държавите-членки относно марките. В това отношение се твърди, че както член 2 от Директивата, така и член 4 от Регламента признават, изрично и ясно, присъщия отличителен характер не само на опаковката на стоката, но и на нейната форма сама по себе си.
____________